Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 901/12/8807	Michalovce, 7.8.2014
EEČ : 2-66-302-2014

U Z N E S E N I E

Trestná vec:	obvinený XXXXX a spol.  
Prečin:	Porušenie predpisov o štátnych technických opatreniach na označenie tovaru formou spolupáchateľstva podľa § 20, § 279 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 11.12.2012, spisová značka Pv 901/12/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
prečin porušenia predpisov o štátnych technických opatreniach na označenie tovaru formou spolupáchateľstva podľa § 20, § 279 ods. 1 Tr. zákona proti obidvom obvineným, ktorý mal byť spáchaný tak, že
- od presne nezistenej doby do 13.15 h dňa 24. 10. 2012, spoločne prechovávali v rodinnom dome XXXXX, okres XXXXX, 280 ks krabičiek zahraničných cigariet zn. JIN LING v spotrebiteľskom balení, ktoré obvinený XXXXX zakúpil od neznámeho občana ukrajinskej republiky, za účelom ich následného odpredaja náhodným záujemcom v obci trvalého bydliska,
- od presne nezistenej doby do 13.15 h dňa 24. 10. 2012, obvinený XXXXX prechovával v rodinnom dome XXXXX okres XXXXX, 20 ks krabičiek zahraničných cigariet zn. JIN LING, 1 krabičku cigariet zn. LM červené a 1 krabičku cigariet zn. Real Dreams, v spotrebiteľskom balení, neoznačených kontrolnými známkami SR, 
	hoci obidvaja obvinení vedeli o tom, že uvádzanie do obehu zahraničných cigariet neoznačenými kontrolnými známkami SR na našom území je v rozpore s ustanovením § 9 ods. 2 zákona č. 106/2004 Zb. zákonov, v znení neskorších predpisov o spotrebnej dani z tabaku a tabakových výrobkov, pričom k ďalšiemu nelegálnemu uvedeniu týchto zahraničných cigariet do obehu na našom území  nedošlo len preto, že tieto cigarety dňa 24. 10. 2012 dobrovoľne vydali colníkom Kriminálneho úradu finančnej správy Košice. Nezákonným prechovávaním zahraničných cigariet došlo k úniku spotrebnej dane z tabakových výrobkov vo výške 586,04 €, ku škode štátneho rozpočtu SR, zastúpenej Colným úradom XXXXX.

Uznesením prokurátora Okresnej prokuratúry XXXXX zo dňa 11.12.2012, spisová značka Pv 901/12/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
2.	XXXXX, dátum narodenia: XXXXX 
18 mesiacov
Odôvodnenie:
      	 Uznesením prokurátora Okresnej prokuratúry XXXXX sp. zn. Pv 901/12 z 11. 12. 2012 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie za prečin porušenia predpisov o štátnych technických opatreniach na označenie tovaru formou spolupáchateľstva podľa § 20, § 279 ods. 1 Tr. zákona proti obidvom obvineným, ktorý mal byť spáchaný tak, že
- od presne nezistenej doby do 13.15 h dňa 24. 10. 2012, spoločne prechovávali v rodinnom dome XXXXX, okres XXXXX, 280 ks krabičiek zahraničných cigariet zn. JIN LING v spotrebiteľskom balení, ktoré obvinený XXXXX zakúpil od neznámeho občana ukrajinskej republiky, za účelom ich následného odpredaja náhodným záujemcom v obci trvalého bydliska,
- od presne nezistenej doby do 13.15 h dňa 24. 10. 2012, obvinený XXXXX prechovával v rodinnom dome XXXXX, okres XXXXX, 20 ks krabičiek zahraničných cigariet zn. JIN LING, 1 krabičku cigariet zn. LM červené a 1 krabičku cigariet zn. Real Dreams, v spotrebiteľskom balení, neoznačených kontrolnými známkami SR, 
	hoci obidvaja obvinení vedeli o tom, že uvádzanie do obehu zahraničných cigariet neoznačenými kontrolnými známkami SR na našom území je v rozpore s ustanovením § 9 ods. 2 zákona č. 106/2004 Zb. zákonov, v znení neskorších predpisov o spotrebnej dani z tabaku a tabakových výrobkov, pričom k ďalšiemu nelegálnemu uvedeniu týchto zahraničných cigariet do obehu na našom území  nedošlo len preto, že tieto cigarety dňa 24. 10. 2012 dobrovoľne vydali colníkom Kriminálneho úradu finančnej správy Košice. Nezákonným prechovávaním zahraničných cigariet došlo k úniku spotrebnej dane z tabakových výrobkov vo výške 586,04 €, ku škode štátneho rozpočtu SR, zastúpenej Colným úradom XXXXX.
	Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 18 mesiacov u každého z obvinených.  Toto rozhodnutie sa stalo právoplatným dňom 18. 12.  2012 u oboch obvinených. 

Skúšobná doba pre podmienečné zastavenie trestného stíhania uplynula dňom 18. 06. 2014 obidvom obvineným. 

Po uplynutí skúšobnej doby bol vyžiadaný odpis z registra trestov a správy o povesti obvinených.

 Bolo zistené, že obvinení v priebehu skúšobnej doby viedli riadny život, nedopustili sa žiadneho trestného činu, obvinený XXXXX ani priestupku a obvinený XXXXX iba dvoch nedbanlivostných priestupkov inej povahy na úseku dopravy, a teda vyhoveli podmienkam uvedeným v ustanovení § 217 ods. 1 Trestného poriadku. 

Preto bolo rozhodnuté, že obvinení XXXXX a XXXXX sa v skúšobnej dobe podmienečného zastavenia trestného stíhania osvedčili. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Gloček
prokurátor